open-index/open-wikipedia-markdown huggingface dataset:
Πάλλαντας

Στην ελληνική μυθολογία, ο **Πάλλαντας** ήταν σύμφωνα με τον Ησίοδο γιος του Τιτάνα Κριού και της Ευρυβίας, αδελφός του Αστραίου και του Περσέα, σύζυγος της Στύγας, και πατέρας του Ζήλου, της Νίκης, του Κράτους και της Βίας. Ο Υγίνος λέει ότι ο Πάλλαντας, τον οποίο αποκαλεί «γίγαντα», ήταν επίσης πατέρας της Σκύλλας, της Βρύσης και της Λίμνης. Ο Πάλλαντας θεωρήθηκε μερικές φορές ως ο Τιτάνας Θεός της πολεμικής τέχνης και της εποχής της εαρινής εκστρατείας.

Ο Ομηρικός ''Ύμνος στον Ερμή'' κάνει τη θεά του φεγγαριού Σελήνη (συνήθως κόρη των Τιτάνων Υπερίωνος και Ευρυφάεσσας), κόρη ενός Πάλλαντα, γιου του (αλλιώς άγνωστου) Μεγαμήδη, ίσως ο ίδιος με τον Πάλλαντα. Ο Οβίδιος χρησιμοποιεί το πατρώνυμο "Παλλαντιάς" ή "Παλλαντίς" ως εναλλακτικό όνομα της Αουρόρας (Αυγής), της ρωμαϊκής ομόλογης θεάς της αρχαίας Ηούς, αδελφής της Σελήνης. Ο Οβίδιος προφανώς θεωρεί την Αουρόρα (ή την Ηώ αλλιώς) ως κόρη (ή αλλιώς συγγενή) του Πάλλαντα.

Ο Σούδας, περιγράφοντας το επώνυμο «Παλλάς» της Αθηνάς αναφέρει ότι ίσως προέρχεται από το ρήμα πάλλω. Ο γεωγράφος Παυσανίας αναφέρει ότι η Πελλήνη, μια πόλη στο Αχαΐα, σύμφωνα με τις απόψεις των κατοίκων της, πήρε το όνομα τού Πάλλαντα, ενώ οι Αργείοι ισχυρίζονταν ότι πήρε το όνομα της Αργείτισσας Πελλήνης.

## Παραπομπές


## Εξωτερικοί σύνδεσμοι
* Βεργέτης Χρ.: «Ο Πάλλας και το Παλλάντιον»

Κατηγορία:Μυθολογία της αρχαίας Αχαΐας
Κατηγορία:Πρόσωπα της ελληνικής μυθολογίας
Κατηγορία:Τιτάνες
Γουσταύος Αδόλφος Φρειδερίκος Γουΐλχελμ φον Έσσεν

Ο **Γουσταύος Αδόλφος Φρειδερίκος Γουΐλχελμ φον Έσσεν** (Σουηδικα: **Gustaf Adolf Fredrik Wilhelm von Essen**) , (15 Ιουλίου 1803 – 3 Οκτωβρίου 1874), ήταν Σουηδός Αυλικός, Στρατιωτικός και Αρχιθαλαμηπόλος στο Σουηδικό Παλάτι.

## Βιογραφία
Ήταν γιος του Βαρόνου και Κόμη Χανς Χέντρικ φον Έσσεν και της βαρόνης Χεδβίγης Καρλόττας φον Κράσσον. Ήταν μορφωμένος και σπούδασε στο Πανεπιστήμιο της Ουψάλας, όπου πήρε πτυχίο θεολογίας και Καγκελαρίου, ενώ συνέχισε της σπουδές του στο Πανεπιστήμιο του Γκέτινγκεν της Γερμανίας. Παντρεύτηκε την Ίντα Μαρία φον Ρέχαουσεν (13 Μαρτίου 1811 – 2 Μαΐου 1893) στις 7 Απριλίου 1831 στη Στοκχόλμη. Ανάμεσα στα παιδιά που απέκτησαν, ήταν ο Χανς Χέντρικ φον Έσσεν.

## Καριέρα και θάνατος
Το 1826 έγινε αρχιθαλαμηπόλος της βασίλισσα Ντεζιρέ Κλαρί, το 1827 Βασιλικός Ιπποκόμος, το 1838 Ταγματάρχης, το 1839 Αρχιστράτηγος στο Σκανδιναβικό Σύνταγμα Χούσαρ της Σκάνας, το 1841 Υπολοχαγός-Συνταγματάρχης και το 1848 Συνταγματάρχης και Διοικητής του Συντάγματος Χούσαρ της Σκάνας.

Όταν ο Φραγκίσκος Ιωσήφ Α΄ της Αυστρίας παντρεύτηκε την Ελισάβετ των Βίττελσμπαχ το 1854, ο φον Έσσεν στάλθηκε ως Σουηδός απεσταλμένος για να τον συγχαρεί. Παρευρέθηκε επίσης για λογαριασμό της Σουηδίας στη στέψη του αυτοκράτορα Αλέξανδρου Β' το 1856 και του βασιλιά Γουλιέλμου Α΄ της Γερμανίας, στο Βερολίνο το 1861.

Από το 1834 έως το 1843, ο Γουσταύος Αδόλφος Φρειδερίκος είχε στην ιδιοκτησία του το Κάστρο Ουλβσούντα της Μπρόμμας , στα δυτικά της Στοκχόλμης. Επίσης, κληρονόμησε το Κάστρο Βικ από τον πατέρα του, και εκεί σύλλεξε μια ποικιλία από πολύτιμους πίνακες, όπλα και αντίκες. Ο Γουσταύος Αδόλφος Φρειδερίκος Γουΐλχελμ φον Έσσεν απεβίωσε στις 3 Οκτωβρίου 1874, στο Κάστρο Βικ, στην Άπλαντ της Ουψάλας.

## Αναφορές

## Πηγές
*Το Ημερολόγιο Ευγενών του 1923 (Στα Σουηδικά)
*Hildebrand, Bengt: Ο Γουσταύος Αδόλφος Φρειδερίκος Γουΐλχελμ φον Έσσεν, στο Σουηδικό βιογραφικό λεξικό.(Στα Σουηδικά)
*Γενεαλογία των Anreps

Κατηγορία:Σουηδοί στρατιωτικοί
Αββάδες

Με τον όρο **Αββάδες** ή **Αβάδες**, που είναι ο πληθυντικός του αξιώματος αββάς (ηγούμενος μοναστηριού) αναφέρονται στην Ορθόδοξη Χριστιανική παράδοση δύο ή τρεις ομάδες ανώνυμων μοναχών (όχι μόνο ηγουμένων, αλλά κυρίως απλών μοναχών), τους οποίους έσφαξαν Άραβες ληστές και αναδείχθηκαν έτσι σε μάρτυρες, που τιμώνται ως άγιοι από την Ορθόδοξη Εκκλησία. Πιο συγκεκριμένα:

## Οι «εν Σινά και Ραϊθώ» αναιρεθέντες Αββάδες/Πατέρες
Πρόκειται για μοναχούς στη Ραϊθώ, τη σημερινή παραθαλάσσια Ραϊθώ στο νότιο μέρος της Χερσονήσου του Σινά, ή επιπροσθέτως αλλού. Αν πρόκειται για δύο διαφορετικές, μη ταυτιζόμενες, περιπτώσεις σφαγής, όπως μάλλον υπονοεί ο σύνδεσμος «και», τότε η πρώτη έλαβε χώρα στη Ραϊθώ, ενώ η άλλη στην Ιερά Μονή Όρους Σινά στη Χερσόνησο του Σινά. Σε αμφότερες όμως η μνήμη των αγίων μαρτύρων τους εορτάζεται στις 14 Ιανουαρίου.

Η σφαγή της Ραϊθούς έγινε στις 22 Δεκεμβρίου άγνωστου έτους, αλλά τον 5ο αιώνα μ.Χ., όπως παραδίδει ο Όσιος Νείλος, και οι μοναχοί που θανατώθηκαν ήταν 33 τον αριθμό. Επιπλέον αναφέρεται ότι τον 4ο αιώνα, στην ερειπωμένη σήμερα Ιερά Μονή Λαύρα της Ραϊθούς σφαγιάστηκαν 40 μοναχοί από Άραβες («Οι εν Ραϊθώ αναιρεθέντες τεσσαράκοντα Άγιοι»).

Η άλλη (;) σφαγή έλαβε χώρα είτε επί Αυτοκράτορα Θεοδοσίου Β´ (επίσης 5ος αιώνας), είτε επί Αυτοκράτορα Μαυρικίου, περί τα τέλη του 6ου αιώνα. Στην περίπτωση αυτή οι ληστές έσφαξαν 38 μοναχούς, και μεταξύ των θυμάτων συγκαταλέγονταν και δύο «επώνυμοι»: ο πρώην έπαρχος Κωνσταντινουπόλεως Νείλος (καμιά σχέση με τον προαναφερθέντα) και ο γιος του Θεόδουλος. Ωστόσο δύο μοναχοί, ο Ησαΐας και ο Σάββας, έμειναν ζωντανοί και έθαψαν τους υπόλοιπους.

## Οι εν Αμινσώ Αββάδες της Μονής του Αγίου Σάββα
Είναι οι λεγόμενοι «Μαύροι» ή «Σαββαΐτες». Ο αριθμός τους είναι αβέβαιος, καθότι σύμφωνα με τους έντυπους συναξαριστές ήταν είκοσι, ενώ κατά τον Δοσίθεο Ιεροσολύμων ήταν 44. Μαρτύρησαν σε άγνωστη χρονολογία στη μονή τους του Αγίου Σάββα στα Ιεροσόλυμα και η μνήμη τους εορτάζεται στις 20 Μαρτίου.

## Παραπομπές


## Πηγές
* Το λήμμα «Αβάδες» στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σσ. 54-55

Κατηγορία:Άγιοι της Ορθόδοξης Εκκλησίας
Κατηγορία:Χριστιανοί μοναχοί
Αβαθή ύδατα

[thumb|Κοραλλιογενής ύφαλος κοντά στο μικρό νησί [Νούσα Λεμπονγκάν της Ινδονησίας]]
Με τον όρο **αβαθή ύδατα** ή **αβαθή νερά** ή απλώς **αβαθή**, χαρακτηρίζονται στην υδρογραφία και τη ναυτιλία οι περιοχές της θάλασσας όπου τα νερά έχουν μικρό βάθος, μικρότερο από το πλεύσιμο όριο μερικών τουλάχιστον πλεούμενων, εξαιτίας εξάρσεων (συνήθως βραχωδών) του πυθμένα. Οι ανωμαλίες αυτές του πυθμένα συναντώνται συνήθως στις παράκτιες ζώνες, αλλά και στο ανοικτό πέλαγος, και είναι επικίνδυνες για τη ναυσιπλοΐα. Για τον λόγο αυτόν σημειώνονται στους ναυτικούς χάρτες με ειδικά σύμβολα. Επιπροσθέτως, όσα αβαθή ύδατα βρίσκονται στις προσβάσεις λιμανιών ή πάνω σε θαλάσσιες οδούς επισημαίνονται με φάρους ή σημαντήρες (σημαδούρες).

Τα αβαθή ύδατα διακρίνονται σε δύο βασικές κατηγορίες:

* Στα **βραχέα** (γνωστά και ως «πέτρες»), που παραμένουν συνεχώς κάτω από την επιφάνεια της θάλασσας, ακόμα και στη χαμηλότερη άμπωτη. Τέτοια είναι οι αβαθείς ύφαλοι. Οι συστάδες πολύ αβαθών υφάλων αποκαλούνται και *[[μερμήγκια]]*.
* Στις **ξέρες** ή **χοιράδες** (επειδή μερικές τέτοιες εξάρσεις μοιάζουν με ράχη χοίρου), που κατά την άμπτωτη ή κατά τη διάρκεια άλλων φαινομένων ξεπροβάλλουν πάνω από την επιφάνεια της θάλασσας. Οι ξέρες και τα μερμήγκια συνοδεύονται συχνά από σκοπέλους.

Ανάλογα τώρα με τη σύστασή τους, τα αβαθή ύδατα μπορεί να είναι *πετρώδη* (ή βραχώδη), *κοραλλιογενή*, *αμμώδη* και *ιλυώδη*. Τα αμμώδη αβαθή συχνά μεταβάλλουν σχήμα και θέση υπό την επήρεια θαλάσσιων ρευμάτων, οπότε ονομάζονται σύρτεις ή αμμοσύρτεις και είναι δύσκολο να χαρτογραφηθούν. Μπορεί επίσης να μοιάζουν με υποθαλάσσιους αμμόλοφους, οπότε αποκαλούνται κοινώς *λένες*. Μορφολογικά, η ομαλή έξαρση του βυθού, συνήθως σε μεγάλη επιφάνεια, ονομάζεται *(μ)πάγκος* και είναι συχνά ένας «παράδεισος» για τους θαλάσσιους ζωντανούς οργανισμούς και συνεκδοχικά για το ψάρεμα με μικρά σκάφη.

## Δείτε επίσης
* Ύφαλος

## Πηγές
* Το λήμμα «αβαθή» στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελίδα 55

Κατηγορία:Υδρογραφία
Κατηγορία:Ασφάλεια ναυσιπλοΐας
Κάστρο Ουλσούντα

Το **Κάστρο Ουλβσούντα** είναι ένα αρχοντικό στην Μπρόμμα της Δυτικής Στοκχόλμης, στη Σουηδία.

## Ιστορία
Το κτίριο χτίστηκε τα έτη 1644-1647 από τον Στρατάρχη Λένναρτ Τόρστονσον (1603–1651). Η τρέχουσα εμφάνιση του κτηρίου χρονολογείται από τη δεκαετία του 1830. Η βασιλική οικογένεια Όκερχιελμ είχε στην ιδιοκτησία το κάστρου τα έτη 1843–1902. Ο πρωθυπουργός Γουσταύος Όκερχιελμ (1833–1900) χρησιμοποίησε το κτήμα κυρίως ως θερινή κατοικία. Οι κληρονόμοι του πούλησαν το μεγαλύτερο μέρος του ακινήτου το 1902. Ωστόσο, το 1904, η πόλη της Στοκχόλμης αγόρασε το ακίνητο. Στις ημέρες μας, το Κάστρο Ουλβσούντα είναι ξενοδοχειακή μονάδα και συνεδριακός χώρος.  

## Δείτε επίσης
* Κατάλογος κάστρων της Σουηδίας

## Παραπομπές


## Εξωτερικοί σύνδεσμοι
* Ιστότοπος του ξενοδοχείου Ουλσούντα(Στα Σουηδικά)

Ο
Όχθη

[thumb|right|Αμμώδης όχθη εναποθέσεως του ποταμού [Ναμόι της Αυστραλίας. Η απέναντι όχθη έχει σταθεροποιηθεί από τη βλάστηση.]]
[thumb|right|Μια τεχνητή λιμνούλα στο [Κέκενχοφ με όχθες καλυμμένες με χλόη.]]

**Όχθη** στη γεωγραφία ονομάζεται το όριο όπου η ξηρά συναντά την επιφάνεια του νερού ενός ποταμού ή μιας λίμνης. Συνεκδοχικά, όχθη αποκαλείται η λωρίδα γης κατά μήκος ενός ποταμού ή κοντά στο όριο των νερών μιας λίμνης.

Η όχθη ενός ποταμού ή ρυακιού συνορεύει με την κανονική κοίτη του και οι δύο όχθες του ποταμού αποτελούν τα «συνήθη όρια» αυτού. Για τον λόγο αυτό, λέμε ότι ο ποταμός (ή και το ρυάκι) πλημμυρίζει όταν (και μόνο όταν) υπερχειλίζει τις όχθες του. Οι όχθες παρουσιάζουν ιδιαίτερο ενδιαφέρον σχετικώς με τη μελέτη των γεωλογικών ποτάμιων διαδικασιών: των εναποθέσεων υλικού και του αντιθέτου, της διαβρώσεως που προκαλεί το τρεχούμενο νερό στις όχθες. Η διάβρωση δημιουργεί ενδιαφέρουσες γεωμορφές, όπως οι κοιλάδες, οι ρεματιές, οι χαράδρες και τα φαράγγια. Η κλίση του εδάφους στις όχθες είτε ποταμών, είτε λιμνών, μπορεί να είναι από πολύ μικρή έως σχεδόν κάθετη.

Οι περιγραφικοί όροι *αριστερή όχθη* και *δεξιά όχθη* δημιουργούν συχνά σύγχυση, αλλά αντιστοιχούν πάντοτε στο αριστερό και το δεξί όπως τα «βλέπει» ένα σώμα που επιπλέει και «κατεβαίνει» μαζί με το νερό του ποταμού προς τις εκβολές του. Γνωστό παράδειγμα είναι η αριστερή και η δεξιά όχθη του ποταμού Σηκουάνα, που αντιστοιχούν σε ομώνυμα μέρη της πόλεως των Παρισίων.

Οι γραμμές των όχθεων μικρών λιμνών, ελών, εκβολών, τεχνητών λιμνών ή τεχνητών καναλιών έχουν επίσης ενδιαφέρον για τη λιμνολογία, αν και πολλές φορές αυτές δεν αναφέρονται ως όχθες, αλλά απλώς ως «το όριο του νερού». Στην οικολογία των γλυκών νερών οι όχθες παρουσιάζουν επίσης ενδιαφέρον, ως ο τόπος των «ριπάριων» ενδιαιτημάτων. Η οικολογία γύρω από (ή η εξαρτώμενη από) ένα έλος, εκβολή ή σε ένα δέλτα ποταμού μελετάται επίσης από την οικολογία των γλυκών νερών.

Οι όχθες ενδιαφέρουν επίσης τη ναυσιπλοΐα, όπου ο όρος επεκτείνεται κάποιες φορές και στη θάλασσα, εννοώντας την ακτή ενός παράλληλου προς την ακτή της ενδοχώρας παράκτιου και πολύ μακρόστενου νησιού (*barrier island*), συνήθως χαμηλού και αμμώδους.

## Παραπομπές


Κατηγορία:Λιμνολογία
Κατηγορία:Υδρολογία
Κατηγορία:Γεωμορφολογία
Κατηγορία:Ποτάμιες και λιμνιαίες γεωμορφές
Κατηγορία:Ποταμοί
Κατηγορία:Υδάτινα ρεύματα
Άβακας (αρχιτεκτονική)

[thumb|285px|Άβακας από κιονόκρανο της Ραμπούρβα, της εποχής του [Ασόκα, Ινδία, 3ος αιώνας π.Χ.]]
Με τη λέξη **άβακας** (αρχ.ελλ. *άβαξ*, λατιν. *abacus*) στην αρχιτεκτονική χαρακτηρίζεται η ορθογώνια παραλληλεπίπεδη πλάκα που αποτελεί το ανώτερο τμήμα του κιονόκρανου. Στην κλασική αρχιτεκτονική ο άβακας αποτελεί την τελική μετάβαση από τους στύλους προς τα οριζόντια μέλη της στέγης. Ο Ρωμαίος αρχιτέκτονας Βιτρούβιος με τον όρο αυτόν εννοεί μόνο τον άβακα του ιωνικού και του κορινθιακού κίονα, ενώ τον άβακα του δωρικού κίονα τον αποκαλεί *πλίνθο*. Αλλά σε όλες τις παλαιότερες πηγές υπάρχει γενίκευση του όρου. Η κυριότερη λειτουργία του είναι να παρέχει μια μεγαλύτερη επιφάνεια στηρίξεως, καθώς είναι γενικώς πλατύτερο από τον εχίνο — ο άβακας και ο εχίνος μαζί, με τον εχίνο κάτω από τον άβακα, συναποτελούν το κιονόκρανο.

Στις αρχαιότερες, προμνημειακές κατασκευές, ο άβακας ήταν μια χοντρή τετράγωνη σανίδα, που μετέφερε αποτελεσματικά το βάρος του επιστυλίου στους αρκετά λεπτότερους κίονες.

frame|center|Δομή των κιόνων σε αρχαίους αιγυπτιακούς, ελληνικούς και ρωμαϊκούς ναούς. Ο άβακας είναι πάντοτε το ανώτατο όλων των τμημάτων σε κάθε εικονιζόμενο κίονα.
## Στους πολιτισμούς της Ανατολής
Δείγματα του άβακα εντοπίζονται ήδη στην αρχιτεκτονική των αρχαίων λαών της Αιγύπτου και της Ασίας. Στην Αίγυπτο υπάρχουν άβακες στους «πρωτοδωρικούς» κίονες του ναού του Ζοζέρ στη Σακκάρα, στους κίονες του ναού της Χατσεψούτ στο Ντέιρ ελ-Μπαχάρι και σε αυτούς του ναού του Αμένοφι Γ΄ στο Λούξορ. Στην περσική αρχιτεκτονική ο άβακας είναι πλάκα που τοποθετείται ανάμεσα στις δύο προτομές ζώων στο κιονόκρανο του «τύπου των Σούσων», δείγμα του οποίου εκτίθεται στο Μουσείο του Λούβρου.

Στην αρχαία ινδική τέχνη της γλυπτικής (*σιλπασάστρα*), ο άβακας αποκαλείται συνήθως φαλακά, είναι επίπεδη πλάκα και αποτελεί μέρος του πρότυπου κίονα (*στάμπχα*). Βρίσκεται συνήθως μαζί με το δισκοειδές *μαντί* ως μια ενιαία μονάδα. Ο όρος αναφέρεται σε εγκυκλοπαιδικού περιεχομένου έργα, όπως τα *Μανασάρα, Καμικγκάγκαμα* και *Σουπραμπεντάγκαμα*.

## Παραπομπές


## Πηγές
* Το λήμμα «άβακας» στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σσ. 56-57

Κατηγορία:Αρχαιοελληνική αρχιτεκτονική
Κατηγορία:Αρχαία αιγυπτιακή αρχιτεκτονική
Κατηγορία:Αρχαιοελληνική και ρωμαϊκή ναοδομία
Αβαλίνη

Η **αβαλίνη** είναι ουσία που αποτελείται κυρίως από τον μεθυλεστέρα του αβιετικού οξέος (γνωστού και ως συλβικού οξέος), ο οποίος έχει μοριακό χημικό τύπο C19H29COOCH3. Οι ενώσεις αυτές είναι τρικυκλικές. Η αβαλίνη χρησιμοποιείται ως διαλύτης κατά την παρασκευή συνθετικών ρητινών, ελαστικού και άλλων προϊόντων της χημικής βιομηχανίας.

## Πηγές
* Το ομώνυμο λήμμα στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 58

Κατηγορία:Χημικά στοιχεία
Μπίλι Μπερκ

**Ο Γουίλιαμ Άλμπερτ "Μπίλι" Μπερκ** (*William Albert Burke*, 25 Νοεμβρίου 1966) είναι Αμερικανός ηθοποιός και μουσικός. Είναι γνωστός για τον ρόλο του ως Τσάρλι Σουάν στην σειρά ταινιών του *[[Λυκόφως (μυθιστόρημα)|Έπους του Λυκόφωτος]]*.

## Προσωπική ζωή
Ο Μπερκ γεννήθηκε στο Μπέλινγκχαμ της Ουάσιγκτον. Το 2008 παντρεύτηκε την ηθοποιό Πολυάννα Ρόουζ και χώρισαν το 2017. Έχουν μια κόρη που ονομάζεται Μπλούζι ΛαΡου Μπερκ.  

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Μακένζι Φόι

**Η Μακένζι Κριστίν Φόι** (αγγλ. *Mackenzie Christine Foy*, γενν. 10 Νοεμβρίου 2000) είναι Αμερικανίδα ηθοποιός και μοντέλο.

Είναι γνωστή για τον ρόλο της Ρενεσμέ Κάλεν στην ταινία του 2012 *[[Χαραυγή - Μέρος 2]]*, η οποία κέρδισε το βραβείο Young Artist Award ως Καλύτερη Νεαρή Ηθοποιός β' ρόλου σε ταινία μεγάλου μήκους, και το 2014 στο επικό *[[Interstellar]]*, για το οποίο έλαβε Βραβείο Saturn για την Καλύτερη Ερμηνεία από Νεαρή Ηθοποιό, μεταξύ άλλων υποψηφιοτήτων βραβείων και ως Κλάρα στην ταινία της Disney *Ο καρυοθραύστης και τα τέσσερα βασίλεια*.

Η Φόι γεννήθηκε στις 10 Νοεμβρίου 2000 και μεγάλωσε στο Λος Άντζελες. Ο πατέρας της, οδηγός φορτηγού και η μητέρα της, νοικοκυρά, δεν είχαν καμία σχέση με την κινηματογραφική βιομηχανία. Άρχισε το μόντελινγκ στην ηλικία των 3 ετών και σε ηλικία 9 ετών την ηθοποιία.

## Φιλμογραφία

## Παραπομπές
 

## Εξωτερικοί σύνδεσμοι
* 
* 

Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κοιμητήριο Ποβόνσκι

Το **Κοιμητήριο Ποβόνσκι** (πολωνικά: *Cmentarz Powązkowski*), επίσης γνωστό ως **Παλαιό Ποβόνσκι** (πολωνικά: *Stare Powązki*), είναι ιστορική νεκρόπολη που βρίσκεται στη συνοικία Βόλα, στο δυτικό τμήμα της Βαρσοβίας, στην Πολωνία. Είναι το πιο διάσημο κοιμητήριο της πόλης και ένα από τα παλαιότερα, που ιδρύθηκε το 1790. Είναι ο τόπος ταφής πολλών επιφανών ατόμων από την πολωνική ιστορία. Ορισμένοι είναι ενταφιασμένοι κατά μήκος της «Λεωφόρου των Εξέχοντων» (*Aleja Zasłużonych*), που δημιουργήθηκε το 1925. Υπολογίζεται ότι πάνω από 1 εκατομμύριο άνθρωποι είναι θαμμένοι στο Ποβόνσκι. 

Το νεκροταφείο συχνά συγχέεται με το νεότερο Στρατιωτικό Κοιμητήριο Ποβόνσκι, το οποίο βρίσκεται στα βορειοδυτικά του κοιμητηρίου Ποβόνσκι.

## Ιστορία
Το Κοιμητήριο Ποβόνσκι δημιουργήθηκε στις 4 Νοεμβρίου 1790 σε γη που δωρίστηκε από τον ευγενή Μέλχιορ Σιμανόφσκι και καθαγιάστηκε στις 20 Μαΐου 1792. Αρχικά κάλυπτε έκταση περίπου 2,5 εκταρίων. Την ίδια χρονιά χτίστηκε η εκκλησία του Αγίου Κάρολ Μπορομέους, σχεδιασμένη από τον Ντομένικο Μερλίνι, στο βόρειο άκρο του κοιμητηρίου. Οι κατακόμβες ανεγέρθηκαν αμέσως μετά.

Αρκετά άλλα κοιμητήρια δημιουργήθηκαν στην περιοχή: το εβραϊκό νεκροταφείο και εκείνα των κοινοτήτων των Καλβινιστών, Λουθηρανών, Καυκάσιων και Τάταρων. Το Ορθόδοξο κοιμητήριο βρίσκεται επίσης κοντά.

Όπως σε πολλά παλιά ευρωπαϊκά κοιμητήρια, μερικές από τις ταφόπλακες στο Ποβόνσκι δημιουργήθηκαν από διάσημους γλύπτες, Πολωνούς και ξένους. Μερικά από τα μνημεία είναι παραδείγματα των τότε επικρατέστερων στυλ στην τέχνη και την αρχιτεκτονική.

Την *[[Άγιοι Πάντες|Ημέρα των Αγίων Πάντων]]* (1 Νοεμβρίου) και *Zaduszki* (*[[Ζαντούσκι]]*) (2 Νοεμβρίου) στη Βαρσοβία, ολονυκτίες διεξάγονται όχι μόνο στα ρωμαιοκαθολικά κοιμητήρια, αλλά και στα προτεσταντικά, μουσουλμανικά, εβραϊκά και ορθόδοξα κοιμητήρια.

## Εικόνες

Αρχείο:PL Warsaw Stare Powązki aleja zasluzonych.jpg|Λεωφόρος των Εξέχοντων
Αρχείο:Kosciol sw Boromeusza w Warszawie.jpg|Εκκλησία του Αγίου Κάρολ Μπορομέους
Αρχείο:PL Warsaw Stare Powązki alejka cmentarza 1.jpg|Παλαιό Ποβόνσκι
Αρχείο:Grob Edwarda Rydza Smiglego.JPG|Τάφος του Έντβαρντ Ριντζ-Σμίγκουι
Αρχείο:Warsaw Powazki 2007 11 02 20a.JPG|Παλαιό Ποβόνσκι
Αρχείο:Warszawa, Cmentarz Powązkowski SDC11678.JPG|Παλαιό Ποβόνσκι
Αρχείο:Warszawa, Cmentarz Powązkowski SDC11660.JPG|Παλαιό Ποβόνσκι
Αρχείο:Warszawa, Cmentarz Powązkowski SDC11653.JPG|Παλαιό Ποβόνσκι
Αρχείο:Warszawa, Cmentarz Powązkowski SDC11651.JPG|Παλαιό Ποβόνσκι


## Δείτε επίσης

* Κοιμητήριο Ρακοβίτσκι
* Κοιμητήριο Λιτσάκιβσκι

## Παραπομπές



Κατηγορία:Βόλα

Κατηγορία:Κοιμητήρια στη Βαρσοβία
Κατηγορία:Εθνικά κοιμητήρια
Κατηγορία:Ιστορικά μνημεία της Πολωνίας
Ραφαέλα Πλαστήρα

Η **Ραφαέλα Πλαστήρα** (γενν. Ολλανδία, 6 Αυγούστου 1999) είναι Ελληνίδα-Ολλανδή μοντέλο, εστεμμένη Σταρ Ελλάς 2019.  

Εκπροσώπησε την Ελλάδα στον διεθνή διαγωνισμό ομορφιάς Μις Κόσμος. Αργότερα, η Πλαστήρα ορίστηκε Ελληνίδα εκπρόσωπος στο διαγωνισμό Μις Υφήλιος 2021. 

Στις 24 Νοεμβρίου 2021, αποχώρησε από τον διαγωνισμό ομορφιάς Μις Υφήλιος που διεξάγεται στο Ισραήλ εξαιτίας των εχθροπραξιών της χώρας εναντίον της Παλαιστίνης. Μάλιστα, με ανάρτηση της στο Instagram, όπου διατηρεί και φωτογραφία με την Παλαιστινιακή σημαία, είπε:

## Παραπομπές

Κατηγορία:Νικήτριες Σταρ Ελλάς
Κατηγορία:Ελληνίδες μοντέλα
Ταντέους Ράιχσταϊν

Ο **Ταντέους Ράιχσταϊν** (πολωνικά: *Tadeusz Reichstein*) (20 Ιουλίου 1897 - 1 Αυγούστου 1996) ήταν Πολωνός-Ελβετός χημικός και βραβευμένος με το Βραβείο Νόμπελ Φυσιολογίας ή Ιατρικής (1950).

## Πρώιμη ζωή
Ο Ράιχσταϊν γεννήθηκε σε μια πολωνοεβραϊκή οικογένεια στο Βουοτσουάβεκ της Ρωσικής Αυτοκρατορίας. Οι γονείς του ήταν η Γκαστάβα (Μπρόκμαν) και Ιζίντορ Ράιχσταϊν. Πέρασε την παιδική του ηλικία στο Κίεβο, όπου ο πατέρας του ήταν μηχανικός. Ξεκίνησε την εκπαίδευσή του σε οικοτροφείο στην Ιένα της Γερμανίας και έφτασε στη Βασιλεία της Ελβετίας σε ηλικία 8 ετών.

## Καριέρα
Ο Ράιχσταϊν σπούδασε υπό τον Χέρμαν Στάουντινγκερ κατά τη διάρκεια της σύντομης θητείας του στο Τεχνολογικό Ινστιτούτο της Καρλσρούης. Εκεί γνώρισε τον Λεόπολντ Ρουζίτσκα, επίσης φοιτητή διδακτορικού.

Το 1933, όταν εργαζόταν στην Ζυρίχη της Ελβετίας στα εργαστήρια χημείας του Ρουζίτσκα στο Ελβετικό Ομοσπονδιακό Ινστιτούτο Τεχνολογίας Ζυρίχης (ΕΟΙΤΖ), ο Ράιχσταϊν πέτυχε, ανεξάρτητα από τον Σερ Νόρμαν Χάουορθ και τους συνεργάτες του στο Ηνωμένο Βασίλειο, τη σύνθεση της βιταμίνης C (ασκορβικό οξύ), σε ότι ονομάζεται τώρα διαδικασία Ράιχσταϊν.

Το 1937, ο Ράιχσταϊν μετακόμισε στο Πανεπιστήμιο της Βασιλείας, όπου έγινε Καθηγητής Φαρμακευτικής Χημείας και στη συνέχεια, από το 1946 μέχρι την αποχώρησή του το 1967, της Οργανικής Χημείας.

Μαζί με τον Έντουαρντ Κάλβιν Κένταλ και τον Φίλιπ Σόουολτερ Χεντς, απονεμήθηκε με το Βραβείο Νόμπελ Φυσιολογίας ή Ιατρικής το 1950 για την εργασία τους στις ορμόνες του επινεφριδιακού φλοιού που κατέληξαν στην απομόνωση της κορτιζόνης. Το 1951, αυτός και ο Κένταλ απονεμήθηκαν από κοινού το Βραβείο Κάμερον για τη Θεραπευτική του Πανεπιστημίου του Εδιμβούργου.

Στα τελευταία του χρόνια, ο Ράιχσταϊν ενδιαφέρθηκε για τη φυτοχημεία και την κυτταρική βιολογία των φτέρων, δημοσιεύοντας τουλάχιστον 80 εργασίες για αυτά τα θέματα τις τελευταίες τρεις δεκαετίες της ζωής του. Είχε ιδιαίτερο ενδιαφέρον για τη χρήση του αριθμού και της συμπεριφοράς του χρωμοσώματος στην ερμηνεία των ιστοριών υβριδοποίησης και πολυπλοειδίας, αλλά συνέχισε επίσης το προηγούμενο ενδιαφέρον του για τα χημικά συστατικά των φυτών.

## Συνταξιοδότηση και θάνατος
Ο Ράιχσταϊν πέθανε σε ηλικία 99 ετών στη Βασιλεία της Ελβετίας. Η κύρια βιομηχανική διαδικασία για την τεχνητή σύνθεση της βιταμίνης C φέρει το όνομά του. Ο Ράιχσταϊν ήταν ο μακροβιότερος βραβευμένος με Νόμπελ τη στιγμή του θανάτου του, αλλά τον ξεπέρασε το 2008 η Ρίτα Λέβι Μονταλτσίνι.

## Παραπομπές


## Εξωτερικοί σύνδεσμοι

* Άρθρο για τον Ταντέους Ράιχσταϊν από τον Μ. Βάιντραουμπ

Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Πολωνοί νομπελίστες
Κατηγορία:Εβραίοι επιστήμονες
Κατηγορία:Ελβετοί νομπελίστες
Κατηγορία:Πολωνοί χημικοί
Κατηγορία:Εβραίοι χημικοί
Κατηγορία:Πολωνοί βοτανολόγοι
Κατηγορία:Ξένα μέλη της Βασιλικής Κοινωνίας
Kappa (μάρκα)

Η **Kappa** είναι ιταλική μάρκα αθλητικών ειδών που ιδρύθηκε στο Τορίνο του Πεδεμόντιο της Ιταλίας. Η Kappa ιδρύθηκε στο Τορίνο της Ιταλίας το 1978, από τον Μάρκο Μπολιόνε, ως υποκατάστημα αθλητικών ειδών της ήδη υπάρχουσας «Robe di Kappa».

## Χορηγίες

### Φόρμουλα 1
Στις 20 Φεβρουαρίου 2018, ανακοινώθηκε ότι η Kappa ξεκίνησε μια συνεργασία με την ομάδα της F1 Alfa Romeo Sauber, προμηθεύοντας την ομάδα και τους οδηγούς με εξοπλισμό. Το λογότυπο εμφανίζεται στα προσκέφαλα των αυτοκινήτων.

### Ποδόσφαιρο

#### Ενώσεις και πρωταθλήματα
Η Kappa είναι ο επίσημος προμηθευτής ποδοσφαίρου για τα ακόλουθα πρωταθλήματα, διαιτητές και συλλόγους:

*  Βραζιλιάνικη Συνομοσπονδία Ποδοσφαίρου CBF
*  Σέριε Β
*  Ποδοσφαιρική Ομοσπονδία Κουίνσλαντ

#### Εθνικές ομάδες

* 
* 
* 

### Καλαθοσφαίριση

#### Εθνικές ομάδες

*  Σλοβακία
*  British Basketball League (όλες τις ομάδες)
*  Ιρλανδία
*  Σιγκαπούρη
*  Βενεζουέλα

## Δείτε επίσης

* Nordica (εταιρεία)
* Playlife
* Legea
* Tecnica

## Παραπομπές


## Εξωτερικοί σύνδεσμοι

* 
* Άρθρο σχετικά με τη μετάβαση της ομάδας Sassco από την Adidas στην Kappa

Κατηγορία:Κατασκευαστές αθλητικών ενδυμάτων
Κατηγορία:Ιταλικά εμπορικά σήματα
Κατηγορία:Μάρκες αθλητικών ειδών
Κατηγορία:Μάρκες παπουτσιών
Λούις Μάντιλορ

Ο **Λούις Μάντιλορ** (*Louis Mandylor*, γεννημένος ως **Ηλίας Θεοδοσόπουλος**, 13 Σεπτεμβρίου 1966) είναι Αυστραλός ηθοποιός ταινιών και τηλεόρασης.

Έπαιξε τον Νίκο Πορτοκάλος στο *[[Γάμος αλά ελληνικά (αμερικανική ταινία)|My Big Fat Greek Wedding]]* (2002), έναν ρόλο που επανέλαβε στη συνέχεια του *[[Γάμος αλά ελληνικά 2|My Big Fat Greek Wedding 2]]* (2016).

Ο Μάντιλορ γεννήθηκε στη Μελβούρνη, γιος Ελλήνων μεταναστών από την Πελοπόννησο, της Λουίζας (το γένος Μανδυλάρη) από την Καλαμάτα και του Γιάννη Θεοδοσόπουλου από την Τρίπολη, οδηγός ταξί. Είναι ο μικρότερος αδερφός του επίσης ηθοποιού Κώστα Μάντιλορ.

Έπαιξε για τη Χαϊδελβέργη Γιουνάιτεντ FC (Μέγας Αλέξανδρος) στην ομάδα πρωταθλήματος State League του 1988. Έπαιξε επίσης πέντε αγώνες National League το 1989 και σημείωσε ένα γκολ.

Κατά τη διάρκεια της ποδοσφαιρικής του καριέρας, ήταν επίσης πυγμάχος στη Μελβούρνη, κερδίζοντας 14 αγώνες με 4 ήττες. Στη συνέχεια μετανάστευσε στις Ηνωμένες Πολιτείες για να ακολουθήσει αρχικά μια καριέρα πυγμαχίας και στη συνέχεια στη συνέχεια μια καριέρα υποκριτικής.

## Παραπομπές


## Εξωτερικοί σύνδεσμοι
*  
*(October 2018 archived copy)
* 

Κατηγορία:Ελληνοαυστραλοί
Κατηγορία:Αυστραλοί ποδοσφαιριστές
Ντένβερ Πάιλ

Ο **Ντένβερ Ντελ Πάιλ** (, Κολοράντο, 11 Μαΐου 1920– Μπέρμπανκ, Καλιφόρνια, 25 Δεκεμβρίου 1997)  ήταν Αμερικανός ηθοποιός και σκηνοθέτης.

## Βιογραφία
Ο Πάιλ έμεινε γνωστός για μία σειρά χαρακτηριστικών ρόλων τους οποίους ερμήνευσε σε διάφορες τηλεοπτικές παραγωγές από τη δεκαετία του ’60 έως και του ’90, που περιλαμβάνουν τις «The Andy Griffith Shaw» (υποδύονταν το χαρακτήρα *Briscoe Darling Jr.*), «The Dukes of Hazzard» (1979-1985, ως  Θείος Τζέσι ), «The Life and Times of Grizzlie Adams» (*Mad Jack*), «The Doris Day Show» (*Buck Webb*) κ.α.

Ο Πάιλ ήταν νυμφευμένος με τη Μαριλί Κάρπεντερ 
από το 1955 έως το 1970, οπότε διαζεύχθηκαν έχοντας αποκτήσει δύο γιους. Ακολούθως, νυμφεύθηκε την Τίπι Τζόνσον (1983 – 1997).

## Παραπομπές


Κατηγορία:Αμερικανοί ηθοποιοί
Αμβρόσιος Αυρηλιανός

[μικρογραφία|Emrys Wledig. Απεικόνιση σε ουαλική έκδοση του 15ου αιώνα της ''[Historia Regum Britanniae* του [[Τζέφρεϊ του Μονμάουθ]].]]
Ο *'Αμβρόσιος Αυρηλιανός** ή **Αυρήλιος Αμβρόσιος** ([[ουαλικά]]: ''Emrys Wledig,'' αγγλικοποιήθηκε ως **Ambrose Aurelian** και **Aurelius Ambrosius*' στο *Historia Regum Britanniae* και αλλού) ήταν στρατιωτικός ηγέτης των Ρωμαιο-Βρετανών που κέρδισε μια σημαντική μάχη εναντίον των [[Αγγλοσάξονες|Αγγλοσαξόνων]] τον 5ο αιώνα, σύμφωνα με τον [[Γίλδας]]. Εμφανίζεται επίσης σε θρύλους των Βρετανών, ξεκινώντας από το *Historia Brittonum'' του 9ου αιώνα. Τελικά μετατράπηκε σε θείος του Βασιλιά Αρθούρου, αδελφός του πατέρα του, Ούθερ Πεντράγκον, ως ηγέτης που προηγείται και των δύο. Παρουσιάζεται επίσης ως νεαρός προφήτης που συναντά τον τύραννο Βόρτιγκερν, γεγονός που αργότερα τον μετέτρεψε σε μάγο Μέρλιν.

Κατηγορία:Μυθικοί βασιλείς
Τζον Σνάιντερ

δεξιά|200 px|μικρογραφία|Ο Τζον Σνάιντερ (2010)Ο **Τζον Σνάιντερ** (πλήρες ονοματεπώνυμο **John Richard Schneider**, γενν. Mount Kisco, Νέα Υόρκη, 8 Απριλίου 1960) είναι Αμερικανός ηθοποιός (από το 1977), σεναριογράφος, παραγωγός, σκηνοθέτης και από το 1981 τραγουδιστής και κιθαρίστας.
## Υποκριτική και ερμηνείες
Ένας από τους πιο γνωστούς ρόλους του Σνάιντερ ήταν αυτός του γοητευτικού Μπόργκαρτ («Μπο») Ντιουκ στην τηλεοπτική σειρά *[[Ντιουκς]]* (1979-1985), ενώ αξιομνημόνευτες είναι και οι ερμηνείες του σαν Τζόναθαν Κεντ (*[[Σούπερμαν: Τα Χρόνια της Νιότης|Σούπερμαν: Τα χρόνια της νιότης]]*, 2001-2011) και ως Τζέιμς («Τζιμ») Κράιερ στην τηλεοπτική σειρά του Τάιλερ Πέρι *The Haves and the Have Nots*.

## Μουσική καριέρα
Από το ξεκίνημα σχεδόν της καλλιτεχνικής του σταδιοδρομίας, ο Σνάιντερ, παράλληλα με την ηθοποιία ασχολήθηκε και με τη μουσική κάντρι. Έχει συμμετάσχει σε εννέα άλμπουμ, έχει βγάλει δεκαοκτώ προσωπικά άλμπουμ, ενώ πολλά από τα τραγούδια του κατέκτησαν την κορυφή της δημοφιλίας. Τα πιο γνωστά από τα έργα του είναι «I’ve Been Around Enough to Know», «Country Girls», «What’s a Memory Like You», «You’re the Last Thing I Needed Tonight».
## Προσωπική ζωή
Νυμφεύτηκε τρεις φορές, έχοντας αποκτήσει ισάριθμα τέκνα. Σύζυγοί του υπήρξαν, κατά σειρά, η Tawny Little (1983-1986), Elly Castle (1993-2014) και Alicia Allain (2019-σήμερα). Σε μία περίπτωση (2018) είχε προβλήματα με τις Αρχές, ενώ καταδικάστηκε σε 3μερη φυλάκιση (εγκλείσθηκε για μόνο λίγες ώρες) ως ποινή για την άρνησή του να καταβάλει διατροφή σε πρώην σύζυγό του, το 2016. Υποχρεώθηκε, επίσης, σε κοινωνική εργασία 240 ωρών, για τον ίδιο λόγο.
## Πηγές
* 
## Παραπομπές


Κατηγορία:Αμερικανοί ηθοποιοί
Κατηγορία:Αμερικανοί τραγουδιστές
Στίβος στους Θερινούς Ολυμπιακούς Αγώνες 2020 – 20 χιλιόμετρα βάδην γυναικών

Τα 20 χιλιόμετρα βάδην, γυναικών στους Θερινούς Ολυμπιακούς Αγώνες 2020 έχουν προγραμματιστεί να πραγματοποιηθούν στις 6 Αυγούστου 2021, στο Πάρκο Οντόρι του Σαππόρο.  Αναμένεται να αγωνιστούν περίπου 60 αθλήτριες, από 30 διαφορετικά έθνη. Ο ακριβής αριθμός θα εξαρτηθεί από το πόσες εθνικές επιτροπές θα επιλέξουν να χρησιμοποιήσουν τον κανόνα της καθολικότητας. Αυτή θα είναι η 6η εμφάνιση του αγωνίσματος σε Θερινούς Ολυμπιακούς.

## Ολυμπιακή πρόκριση
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλήτριες σε αυτό το αγώνισμα. Ο χρόνος που έπρεπε να πιάσουν για να κερδίσουν μια θέση στους Αγώνες ήταν 1:31:00. Το όριο καθορίστηκε από την World Athletics. Αθλήτριες που δεν έπιασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Όσες βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 60 συμμετεχόντων.

Η περίοδος πρόκρισης ήταν αρχικά από την 1η Ιανουαρίου 2019 έως τις 31 Μαΐου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 31 Μαΐου 2021. Μέσα σ' αυτήν την περίοδο καθορίστηκε και η παγκόσμια κατάταξη, με βάση τις επιδόσεις των αθλητών σε επίσημες διοργανώσεις. Τοπικά και Ηπειρωτικά Πρωταθλήματα λαμβάνονταν υπ' όψη, ακόμη και αν διεξάγονταν εκτός της περιόδου πρόκρισης.

ΜαρΑντΟι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλητές που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από άνδρες σε κανένα αγώνισμα του στίβου. Οι ΕΟΕ μπορούν να δηλώσουν τους αθλητές στο αγώνισμα οποιαδήποτε στιγμή.

## Μορφή αγωνίσματος
Το αγώνισμα διεξάγεται σε μία ημέρα και αποτελείται από μια κούρσα 20 χιλιομέτρων σε ανοικτό δρόμο. Η διαφορά του με το τρέξιμο είναι ότι ένα πόδι της αθλήτριας πρέπει να βρίσκεται συνεχώς σε επαφή με το έδαφος. Το προπορευόμενο πόδι πρέπει να βρίσκεται τεντωμένο σε ευθεία από το σημείο επαφής και πρέπει να παραμείνει έτσι μέχρι το υπόλοιπο σώμα να το προσπεράσει. Εάν η αθλήτρια παραβιάσει αυτόν τον κανόνα παραπάνω από 3 φορές, αποβάλλεται.

## Ρεκόρ
Πριν από τους Αγώνες υπήρχαν τα εξής ρεκόρ:

## Πρόγραμμα
Όλες οι ώρες είναι στην Τοπική ώρα Ιαπωνίας ( UTC + 9 )

Το αγώνισμα θα διεξαχθεί, την παρακάτω μέρα και ώρα:

## Παραπομπές

20000μβΓ
Βόρτιγκερν

Ο **Βόρτιγκερν** (παλαιά ουαλικά: *Guorthigirn*, *Guorthegern,* ουαλικά: *Gwrtheyrn,* παλαιά αγγλικά: *Wyrtgeorn,* παλαιά βρετονικά: *Gurdiern*, *Gurthiern,* ιρλανδικά: *Foirtchern,* λατινικά: *Vortigernus*, *Vertigernus*, *Uuertigernus*, κλπ.), αναφερόμενος επίσης ως **Βόρτιγκερ**, **Βόρτιγκαν**, **Βέρτιγκερν** και **Βόρτιγκεν**, ήταν πολέμαρχος του 5ου αιώνα στη Βρετανία, γνωστός ίσως ως βασιλιάς των Βρετανών ή τουλάχιστον υποτιθέμενος ως τέτοιος στα γραπτά του Βέδα. Ωστόσο, η ύπαρξή του αμφισβητείται από τους μελετητές και οι πληροφορίες για αυτόν είναι ομιχλώδεις.

Μπορεί να ήταν ο «*superbus tyrannus*» που λέγεται ότι κάλεσε τον Χένγκιστ και την Χόρσα να τον βοηθήσουν να πολεμήσει τους Πίκτους και τους Σκώτους . Ωστόσο αυτοί εξεγέρθηκαν, σκοτώνοντας τον γιο του και σχηματίζοντας το Βασίλειο του Κεντ. Λέγεται ότι κατέφυγε στη Βόρεια Ουαλία και ότι ο τάφος του ήταν στο Ντύφεντ ή στη Χερσόνησο του Λυν. Ο Γίλδας αργότερα δυσφήμησε τον Βόρτιγκερν για την εσφαλμένη κρίση του και τον κατηγόρησε επίσης για την απώλεια της Βρετανίας. Αναφέρεται στην αρχή της γενεαλογίας των πρώτων Βασιλέων του Πάουις.

## Παραπομπές


## Εξωτερικοί σύνδεσμοι
* 

Κατηγορία:Μεσαιωνικοί θρύλοι
Κατηγορία:Αγγλική μυθολογία
Κατηγορία:Αρθουριανός κύκλος
Κατηγορία:Σελίδες με μη επιθεωρημένες μεταφράσεις
Ζεντεόν Ταλμάν ντε Ρεώ

Ο **Ζεντεόν Ταλμάν ντε Ρεώ** (γαλλικά: *Gédéon Tallemant des Réaux*, 1619-1692) ήταν Γάλλος συγγραφέας γνωστός για τις *Ιστοριούλες* του, μια συλλογή από σύντομες βιογραφίες σημαντικών προσώπων της εποχής του.

## Βιογραφικά στοιχεία
Ο Ζεντεόν Ταλμάν ντε Ρεώ γεννήθηκε στις 7 Νοεμβρίου 1619 στη Λα Ροσέλ, γόνος πλούσιας οικογένειας τραπεζιτών Ουγενότων. Το όνομα ντε Ρεώ προήλθε από μία ιδιοκτησία που αγόρασε το 1650. Όταν ήταν περίπου 18 ετών, πήγε στην Ιταλία με τον αδερφό του Φρανσουά, αββά Ταλμάν. Κατά την επιστροφή του στο Παρίσι, ο Ταλμάν σπούδασε νομικά και ο πατέρας του του εξασφάλισε θέση συμβούλου του Παρλαμέντου (ανώτατο δικαστήριο). Το επάγγελμά του δεν τον ικανοποιούσε, έτσι το 1646 αποφάσισε να αναζητήσει ένα εναλλακτικό εισόδημα με το γάμο του με την εξαδέλφη του Ελιζαμπέτ ντε Ραμπουιγιέ, μέσω της οποίας απέκτησε πρόσβαση στο λογοτεχνικό σαλόνι του μεγάρου Ραμπουιγιέ.

Η οικοδέσποινα του σαλονιού Κατρίν ντε Ραμπουγιέ τροφοδότησε την περιέργεια του Ταλμάν με ιστορίες για πρόσωπα και γεγονότα των βασιλειών του Ερρίκου Δ΄ και του Λουδοβίκου ΙΓ΄ που έχουν πραγματική ιστορική αξία. Οι συγκεντρώσεις στο λογοτεχνικό σαλόνι της ήταν ένα πεδίο παρατήρησης και πληροφόρησης για τις καυστικές αλλά ποτέ ψευδείς σημειώσεις του.

Το 1685, ο Ταλμάν ντε Ρεώ μεταστράφηκε στον καθολικισμό. Φαίνεται ότι η αλλαγή δεν ήταν εντελώς αδιάφορη για τον συγγραφέα, ο οποίος είχε υποστεί σημαντικές χρηματικές απώλειες, καθώς αμέσως μετά έλαβε σύνταξη 2.000 λιρών. Πέθανε στο Παρίσι στις 6 Νοεμβρίου 1692.

## Το έργο
Στις *Ιστοριούλες (Historiettes*), ο Ταλμάν ντε Ρεώ δίνει ολοκληρωμένα πορτρέτα σημαντικών προσώπων της εποχής του, όπως των Βενσάν Βουατύρ, Ζαν-Λουί Γκεζ ντε Μπαλζάκ, Φρανσουά ντε Μαλέρμπ, Μπουαρομπέρ, Ζακ Βαλέ ντε Μπαρώ, Πωλ Σκαρρόν, Πιέρ Κορνέιγ, Ρακάν, Μαρί-Κατρίν ντε Βιλντιέ, Μαντλέν ντε Σκυντερύ, Μαντλέν ντε Σουβρέ, Μαντάμ ντε Σεβινιέ και πολλών άλλων. Οι Μπλαιζ Πασκάλ και Ζαν ντε Λα Φονταίν εμφανίζονται επίσης στο έργο του. Αναφέρεται επίσης σε πολιτικές προσωπικότητες, όπως ο καρδινάλιος Ρισελιέ και σε σκανδαλώδεις ευγενείς όπως η Νινόν ντε λ'Ανκλό, η Μαριόν Ντελόρμ, η Ανζελίκ Πωλέ κλ. Ο συγγραφέας αναφέρει ότι πρόθεσή του είναι «να μιλήσει για το καλό  και το κακό χωρίς να κρύψει την αλήθεια».

Το έργο του Ταλμάν ντε Ρεώ είναι πολύτιμο για τη λογοτεχνική ιστορία της εποχής. Τις σημειώσεις του, που αναφέρονταν σε προσωπικότητες της υψηλής κοινωνίας, των κύκλων της διανόησης, της κοσμικής ζωής και της πολιτικής της εποχής του, τις συστηματοποίησε και τις συγκέντρωσε σε μία συλλογή 300 «προσωπογραφιών» αλλά ποτέ δεν τις εξέδωσε. Δημοσιοποιήθηκαν πολύ αργότερα, τον 19ο αιώνα με τον τίτλο *Ιστοριούλες* (1834-1835). Η ακρίβεια και η ειλικρίνειά του δεν αμφισβητούνται, καθώς ανεξάρτητες μαρτυρίες έχουν αποδείξει την ουσιαστική ορθότητα των αναφορών του.

## Παραπομπές


## Εξωτερικοί σύνδεσμοι
* 

Κατηγορία:Γάλλοι συγγραφείς
Κατηγορία:Γάλλοι βιογράφοι
Στίβος στους Θερινούς Ολυμπιακούς Αγώνες 2020 – Άλμα εις τριπλούν ανδρών

Το Άλμα εις τριπλούν, ανδρών στους Θερινούς Ολυμπιακούς Αγώνες 2020 έχει προγραμματιστεί να πραγματοποιηθεί στις 3 και 5 Αυγούστου 2021 στο Νέο Εθνικό Στάδιο της Ιαπωνίας, στο Τόκιο.  Αναμένεται να αγωνιστούν περίπου 32 αθλητές, από 25 διαφορετικά έθνη. Ο ακριβής αριθμός θα εξαρτηθεί από το πόσες εθνικές επιτροπές θα επιλέξουν να χρησιμοποιήσουν τον κανόνα της καθολικότητας. Φέτος θα είναι η 29η εμφάνιση του αγωνίσματος σε  Ολυμπιακούς Αγώνες.

## Ολυμπιακή πρόκριση
Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλητές σε αυτό το αγώνισμα. Το όριο πρόκρισης που έπρεπε να ξεπεράσουν οι άλτες για να κερδίσουν μια θέση στους Αγώνες, ήταν τα 17,14 μέτρα. Το όριο καθορίστηκε από την World Athletics. Επιπλέον, αθλητές που δεν ξεπέρασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Αυτοί που βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 32 συμμετεχόντων.

Η περίοδος πρόκρισης ήταν αρχικά από την 1η Μαΐου 2019 έως τις 29 Ιουνίου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 29 Ιουνίου 2021. Η περίοδος καθορισμού της παγκόσμιας κατάταξης ήταν από την 1η Μαΐου 2019 μέχρι τις 30 Ιουνίου 2020. Οι αθλητές είχαν την δυνατότητα να ξεπεράσουν το όριο, σε όλες τις επίσημες διοργανώσεις του ανοιχτού και του κλειστού στίβου.

Οι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλητές που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από άνδρες σε κανένα αγώνισμα του στίβου. Οι ΕΟΕ μπορούν να δηλώσουν τους αθλητές στο αγώνισμα οποιαδήποτε στιγμή. 2 έθνη χρησιμοποίησαν αυτήν τη δυνατότητα σε αυτό το αγώνισμα.

## Μορφή αγωνίσματος
Το αγώνισμα θα πραγματοποιηθεί σε δύο γύρους: Έναν προκριματικό και τον τελικό. Στον προκριματικό γύρο, κάθε αθλητής έχει στη διάθεσή του 3 άλματα στα οποία πρέπει να ξεπεράσει ένα συγκεκριμένο όριο, προκειμένου να περάσει στον τελικό. Το όριο θα οριστεί λίγο πριν τους αγώνες (το 2016 ήταν τα 16,95 μέτρα). Υπάρχουν 12 διαθέσιμες θέσεις στον τελικό. Αν λιγότεροι από 12 άλτες ξεπεράσουν το όριο, οι διαθέσιμες θέσεις δίνονται στους αθλητές με τις επόμενες καλύτερες επιδόσεις. Στον τελικό, κάθε άλτης έχει πάλι στην διάθεσή του 3 άλματα. Οι 8 άλτες με την καλύτερη επίδοση, κερδίζουν ακόμα 3 άλματα (σύνολο 6). Στο τέλος του αγώνα, από τις 6 προσπάθειες μετράει η καλύτερη του κάθε αθλητή και νικητής είναι αυτός με το μεγαλύτερο άλμα.

## Ρεκόρ
Πριν τους Αγώνες υπήρχαν τα εξής ρεκόρ:

## Πρόγραμμα
Όλες οι ώρες είναι στην Τοπική ώρα Ιαπωνίας ( UTC + 9 )

Το αγώνισμα θα διεξαχθεί τις παρακάτω μέρες και ώρες:

## Προκριματικά
Πρόκριση: 17,05 (Q) ή οι 12 πρώτοι αθλητές (q) προκρίνονται στον τελικό.

## Τελικός

## Παραπομπές

Αλμα εις τριπλουν Α
Ζοζεφίν Μπόρνεμπους

Η **Λεϊλά Τζέρι Ζοζεφίν Μπόρνεμπους** (*Leyla Jerrie Josephine Bornebusch*, 12 Σεπτεμβρίου 1981) είναι Σουηδή ηθοποιός.

Η Μπόρνεμπους ξεκίνησε την καριέρα της στη σουηδική δραματική σειρά *Rederiet* το 1999 και ένα χρόνο αργότερα, πρωταγωνίστησε μαζί με τον Αλεξάντερ Σκάρσγκορντ στις ταινίες *White Water Fury* και *Wings of Glass* .   Το 2002, έπαιξε ξανά σε μια ταινία μαζί με τον Σκάρσγκορντ στην ταινία *The Dog Trick* .  

## Προσωπική ζωή
Τον Ιούλιο του 2014, η Μπόρνεμπους αποκάλυψε ότι ήταν έγκυος με το πρώτο της παιδί.  Στα τέλη Αυγούστου του ίδιου έτους, γέννησε έναν γιο. 

## Παραπομπές
 

## Εξωτερικοί σύνδεσμοι
* 
* 
* 

Κατηγορία:Σουηδές ηθοποιοί τηλεόρασης
Κατηγορία:Σουηδές ηθοποιοί κινηματογράφου
Κέισι ΛαΜπο

**Η Σαμάνθα Κέισι ΛαΜπο** (*Samantha Casey Labow*, 14 Αυγούστου 1986) είναι Αμερικανίδα παραγωγός ταινιών και ηθοποιός γνωστή για τον ρόλο της ως Κέιτ Ντενάλι στη *[[Χαραυγή - Μέρος 1]]* και *[[Χαραυγή - Μέρος 2|Χαραυγή - Μέρος]]* *[[Χαραυγή - Μέρος 2|2]]* .      

## Πρόωρη ζωή
Η ΛαΜπο μετακόμισε από τη Νέα Υόρκη στο Λος Άντζελες σε ηλικία 16 ετών με τη μητέρα και την αδελφή της, και μέχρι την ηλικία των 18 ετών, είχε περάσει από ακρόαση και έγινε δεκτή στην Αμερικανική Ακαδημία Δραματικής Τέχνης στο Χόλιγουντ της Καλιφόρνια . Πέρασε πέντε φορές κάστινγκ για το ρόλο της KΚέιτ Ντενάλι για τη *[[Χαραυγή - Μέρος 1]]* πριν τελικά παίξει. 

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Μιάνα Μπέρινγκ

Η **Μιάνα Μπέρινγκ** (*MyAnna Buring*, γεννήθηκε ως Άννα Μαργκαρέτα Μι Ρανταπέα *Anna Margaretha My Rantapää*, 22 Σεπτεμβρίου 1979) είναι η Σουηδό-Αγγλίδα ηθοποιός, γνωστή για τους ρόλους της στο *The Descent*, *[[Χαραυγή - Μέρος 1]]*, *[[Χαραυγή - Μέρος 1|Χαραυγή - Μέρος 2]]*, *Ripper Street*, *The Witcher* και *The Witcher 3: Wild Hunt - Blood and Wine* .

## Πρόωρη ζωή
Γεννήθηκε στο Σούντσβαλ της Σουηδίας, αλλά μεγάλωσε στη Μέση Ανατολή.

Παρακολούθησε τη δευτεροβάθμια εκπαίδευση στην Αμερικανική Βρετανική Ακαδημία στο Μουσκάτ του Ομάν.

Όταν έγινε 16 ετών, μετακόμισε στο Ηνωμένο Βασίλειο και αποφοίτησε από την Ακαδημία Μουσικής και Δραματικής Τέχνης του Λονδίνου το 2004.

## Προσωπική ζωή
Τον Μάιο του 2017, γέννησε έναν γιο.

## Παραπομπές

## Εξωτερικοί σύνδεσμοι
* 

Κατηγορία:Σουηδές ηθοποιοί θεάτρου
Κατηγορία:Σουηδές ηθοποιοί τηλεόρασης
Κατηγορία:Σουηδές ηθοποιοί κινηματογράφου
Πανελλήνιοι αγώνες σκοποβολής πήλινου στόχου 1982

Οι **Πανελλήνιοι αγώνες σκοποβολής πήλινου στόχου 1982** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Στους αγώνες συμμετείχαν σκοπευτές από όλη την Ελλάδα και την Κύπρο. Το Πανελλήνιο πρωτάθλημα σκιτ πραγματοποιήθηκε στο Σκοπευτήριο Καισαριανής (Ο.Φ.Κ.Ο.) μεταξύ 11 και 13 Ιουνίου του 1982. Οι αθλητές του Ο.Φ.Κ.Ο. Γιώργος Μεϊμαρίδης και Ελένη Κυπριώτου αναδείχθηκαν πρωταθλητές με 194 επιτυχίες και 158 αντίστοιχα. Η επίδοση της Κυπριώτου ήταν νέο πανελλήνιο ρεκόρ. Παράλληλα διοργανώθηκε το πρωτάθλημα εφήβων στο ατομικό σκιτ.

Το Πανελλήνιο πρωτάθλημα τραπ έλαβε χώρα στο Σκοπευτήριο Καισαριανής (Ο.Φ.Κ.Ο.) μεταξύ 18 και 20 Ιουνίου. Πρωταθλητής αναδείχθηκε ο Πέτρος Μιχαλόπουλος του Ο.Φ.Κ.Ο. με 188 επιτυχίες.

## Κάτοχοι μεταλλίων
### Άνδρες

### Γυναίκες

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

### Τραπ
Παρακάτω αναφέρονται οι έξι πρώτοι αθλητές.

## Παραπομπές


1982
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1982
LLM

Ο όρος **LLM** μπορεί να δηλώνει:
* ένα μεταπτυχιακό της Νομικής (Legum Magister)
* ένα μεγάλο γλωσσικό μοντέλο (Large Language Model)
Όιγκεν Γκερστενμάγερ

Ο Δρ. **Όιγκεν Γκέρστενμάγερ** (**Eugen Karl Albrecht Gerstenmaier**, Κίρχχαϊμ ούντερ Τεκ, Έσλινγκεν, Βάδη-Βυρτεμβέργη, 25 Αυγούστου 1906 – Ομπερβίντερ, Βόννη,  13 Μαρτίου 1986) ήταν  βραβευμένος Γερμανός πολιτικός (ανήκε στο κόμμα της Γερμανικής Χριστιανοδημοκρατικής Ένωσης-CDU), αντιστασιακός και διανοούμενος. Από το 1945 έως το 1951 ήταν ηγετικό μέλος του «Ευαγγελικού Οργανισμού Βοηθείας». Πέθανε στη Βόννη, σε ηλικία 79 ετών. 
## Τα πρώτα χρόνια
Αφού ως νεαρός εκπαιδεύτηκε σαν πωλητής, ο Γκέρστενμάγερ πραγματοποίησε τις εγκύκλιες σπουδές του και ακολούθως σπούδασε Γερμανική Φιλολογία, Φιλοσοφία, Λογοτεχνία και Ευαγγελική Θεολογία στη Τυβίγγη, στο Ρόστοκ και στη Ζυρίχη. Το 1935 εργάσθηκε ως υπεύθυνος του γραφείου εξωτερικών υποθέσεων της Γερμανικής Ευαγγελικής Εκκλησίας και σαν βοηθός του Τέοντορ Χέκελ. Μετά τη Συμφωνία του Μονάχου (1938), ο Γκέρστενμάγερ προσχώρησε στον πυρήνα αντίστασης «Κύκλος του Κράιζαου» στον οποίο μετείχαν Γερμανοί πολίτες που είχαν αποφασίσει, για ηθικούς και θρησκευτικούς λόγους, να αντιπαρατεθούν με το ναζιστικό καθεστώς.
## Συμμετοχή στην επιχείρηση «Βαλκυρία»
Στις 20 Ιουλίου 1944 δυσαρεστημένοι Γερμανοί υψηλόβαθμοι αξιωματικοί, υπό την ηγεσία του Κλάους φον Στάουφενμπεργκ πραγματοποίησαν αποτυχημένη απόπειρα δολοφονίας κατά του Αδόλφου Χίτλερ στη διάρκεια μίας στρατιωτικής σύσκεψης στην Ανατολική Πρωσία. Ο Γκέρστενμάγερ, που είχε μυηθεί στην κίνηση με υποστηρικτικό ρόλο, συνελήφθη, μαζί με πολλούς ακόμη συμμετέχοντες, έπειτα από την αποτυχημένη έκβαση του σχεδίου. Στις 11 Ιανουαρίου του 1945 το τότε ναζιστικό λαϊκό δικαστήριο του επέβαλλε ποινή κάθειρξης 7 ετών και διέταξε τον εγκλεισμό του στις φυλακές του Τσούχτχαους. Απελευθερώθηκε σύντομα από τα Αμερικανικά στρατεύματα, κατά την κατάρρευση της Γερμανίας.
## Μέλος του Κοινοβουλίου
Από το 1949 έως το 1969 ο Γκέρστενμάγερ ήταν εκλεγμένο μέλος του Ομοσπονδιακού Κοινοβουλίου της Δυτικής Γερμανίας, με το Χριστιανοδημοκρατικό Κόμμα. Τα έτη 1949-1953 υπηρέτησε σαν εκτελεστικός πρόεδρος των εξωτερικών υποθέσεων και τελικά, από τις 17 Δεκεμβρίου του 1954, ανακηρύχθηκε πρόεδρος. Μετά τον απρόοπτο θάνατο του Χέρμαν Έλερ, το 1954, ο Γκέρστενμάγερ τον διαδέχθηκε στην προεδρία του Κοινοβουλίου, έως το 1969.
## Πηγή
* Εφημερίδα «Έθνος», φύλλο της 21 Ιουλίου 1967, σελ. 6: «Η Σημασία της Απόπειρας κατά του Αδόλφου Χίτλερ»

## Εξωτερικοί σύνδεσμοι
* Bundestag President Eugen Gerstenmaier's eyewitness report about 20 July 1944

## Παραπομπές


Κατηγορία:Γερμανοί πολιτικοί
Κατηγορία:Γερμανοί αντιστασιακοί
Μάγκι Γκρέις

Η **Μάργκαρετ Γκρέις Ντένιγκ** (*Margaret Grace Denig*, 21 Σεπτεμβρίου 1983) είναι Αμερικανίδα ηθοποιός και μοντέλο. 

Είναι γνωστή από τη σειρά ταινιών *[[Η Αρπαγή]]*, την τηλεοπτική σειρά *[[Οι Αγνοούμενοι|Lost]]* και τον ρόλο της Ιρίνα Ντενάλι στην ταινία *[[Χαραυγή - Μέρος 1]]* και *[[Χαραυγή - Μέρος 2]]* (2011–2012).

## Πρώιμη ζωή
Γεννήθηκε στις 21 Σεπτεμβρίου 1983, στο Γουόρθινγκτον του Οχάιο, από τους αμερικανούς γονείς, οι οποίοι διευθύνουν μια οικογενειακή επιχείρηση κοσμημάτων.  Παρακολούθησε τα χριστιανικά σχολεία Worthington από το νηπιαγωγείο έως την ένατη τάξη και παρακολούθησε το γυμνάσιο στο Thomas Worthington,  όπου άρχισε να παίζει σε θεατρικές παραστάσεις και σε κοινοτικό θέατρο,  συμπεριλαμβανομένης της παραγωγής του *The Crucible* του 2000, από μια τοπική εβραϊκή κοινότητα.  

## Προσωπική ζωή
Τον Φεβρουάριο του 2017, αρραβωνιάστηκε με τον Μπρέντ Μπάσνελ, διευθύνοντα σύμβουλο μιας εταιρείας ψυχαγωγίας. Παντρεύτηκαν στις 28 Μαΐου 2017 και το 2020 γεννήθηκε ο γιος τους.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανοί γερμανικής καταγωγής
Μεγάλη ομίχλη του Λονδίνου

250px|μικρογραφία|Η Στήλη του Νέλσον κατά τη διάρκεια της αιθαλομίχλης
Η **Μεγάλη Ομίχλη του Λονδίνου**, ήταν ένα σοβαρό γεγονός ατμοσφαιρικής ρύπανσης που έπληξε το Λονδίνο, τον Δεκέμβριο του 1952. Προκλήθηκε από ένα ασυνήθιστα ισχρό ψυχρό κύμα, που, σε συνδυασμό με τον αντικυκλώνα, ατμοσφαιρικοί ρύποι - κυρίως εκπομπές άνθρακα - σχημάτισαν ένα παχύ στρώμα νέφους πάνω από την πόλη. Διήρκεσε από την Παρασκευή 5 Δεκεμβρίου έως την Τρίτη 9 Δεκεμβρίου 1952 και διαλύθηκε γρήγορα όταν άλλαξε ο καιρός.

Προκάλεσε σοβαρά προβλήματα, μειώνοντας την ορατότητα ακόμη και σε εσωτερικούς χώρους. Κυβερνητικές πηγές έκαναν λόγο για 4.000 θανάτους και 100.000 ασθενείς με αναπνευστικά προβλήματα να σχετίζονται με την αιθαλομίχλη. Πρόσφατες έρευνες ανεβάζουν τον αριθμό μεταξύ 10.000 και 12.000 θανάτων.

## Παραπομπές


Κατηγορία:Ηνωμένο Βασίλειο
Μεγάλο έπαθλο φθινοπώρου 1979

Το **Μεγάλο έπαθλο φθινοπώρου 1979** ήταν διοργάνωση του Μεγάλου επάθλου φθινοπώρου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Οι αγώνες σκιτ και τραπ πραγματοποιήθηκαν στο Σκοπευτήριο του Ο.Φ.Κ.Ο. (Καισαριανή) το πρώτο δεκαήμερο του Νοεμβρίου. Νικητής στο σκιτ αναδείχθηκε ο Πάβλος Κανελλάκης του Ο.Φ.Κ.Ο. με 195 επιτυχίες μετά από αγώνα μπαράζ που είχε με τον Πέτρο Παππά και τον Παναγιώτη Ξανθάκο. Τα έπαθλα στους νικητές απένειμαν ο Γ. Κούτσης, επίτιμος πρόεδρος του Ο.Φ.Κ.Ο., ο Λεμπέσης, αντιπρόεδρος της Ε.Ο.Α., ο Χ. Ράπτης και ο Μ. Τζουμάρης, μέλη της Ε.Ο.Α., ο Λυκούρης, πρόεδρος της ΣΚ.Ο.Ε., και ο Λιναρδάκης, πρόεδρος του Ο.Φ.Κ.Ο.

Στο ατομικό τραπ, οι αθλητές του Ο.Φ.Κ.Ο. Ευάγγελος Πατρώνης και Όλγα Τζαβάρα αναδείχθηκαν νικητές με 183 επιτυχίες και 151 αντίστοιχα. Στο ομαδικό την πρώτη θέση κατέκτησε ο Ο.Φ.Κ.Ο. με 510 επιτυχίες, τη δεύτερη θέση ο ΣΚ.Ο. Ελευσίνας με 416 επιτυχίες και την τρίτη θέση η Α.Ψ.Λ. Μεδεών με 367 επιτυχίες. Ο νικητής Πατρώνης συμμετείχε ύστερα από τέσσερα χρόνια απουσίας.

## Κάτοχοι μεταλλίων
### Άνδρες

### Γυναίκες

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

### Τραπ
Παρακάτω αναφέρονται οι έξι πρώτοι αθλητές.

## Παραπομπές


Κατηγορία:Σκοποβολή στην Ελλάδα
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1979
Δημοκρατικός Συνασπισμός

μικρογραφία|Έμβλημα του Δημοκρατικού Συνασπισμού
Ο **Δημοκρατικός Συνασπισμός** ήταν ένας κεντρώος αντιβασιλικός συνασπισμός κομμάτων που αποτελούταν από το Προοδευτικόν Κόμμα, το Δημοκρατικόν Κόμμα και το Αγροτικόν Εργατικόν Κόμμα με επικεφαλής τον Γεώργιο Καφαντάρη. Συμμετείχε στις εκλογές του 1936 απέσπασε 7 έδρες.

Κατηγορία:Συνασπισμοί πολιτικών κομμάτων στην Ελλάδα